02020D1345 — ET — 28.10.2022 — 001.001

Käesolev tekst on üksnes dokumenteerimisvahend ning sel ei ole mingit õiguslikku mõju. Liidu institutsioonid ei vastuta selle teksti sisu eest. Asjakohaste õigusaktide autentsed versioonid, sealhulgas nende preambulid, on avaldatud Euroopa Liidu Teatajas ning on kättesaadavad EUR-Lexi veebisaidil. Need ametlikud tekstid on vahetult kättesaadavad käesolevasse dokumenti lisatud linkide kaudu

Muudetud:









▼B

NÕUKOGU RAKENDUSOTSUS (EL) 2020/1345,

25. september 2020,

millega antakse Tšehhi Vabariigile määruse (EL) 2020/672 alusel ajutist toetust töötusriski leevendamiseks COVID-19 puhanguga kaasnenud eriolukorras







Artikkel 1

Tšehhi vastab määruse (EL) 2020/672 artiklis 3 sätestatud tingimustele.

Artikkel 2

▼M1

1. Liit annab Tšehhile laenu kuni 4 500 000 000 eurot. Laenu maksimaalne keskmine tagasimaksetähtaeg on 15 aastat.

2. Käesoleva otsuse alusel antav finantsabi on kättesaadav 39 kuu jooksul alates käesoleva otsuse jõustumise kuupäevale järgnevast päevast.

▼B

3. Komisjon teeb liidu finantsabi Tšehhile kättesaadavaks kuni kaheksa osamaksena. Osamakse võidakse välja maksta ühes või mitmes osas. Esimese osamakse osade tagasimaksetähtaeg võib olla pikem kui lõikes 1 osutatud maksimaalne keskmine tagasimaksetähtaeg. Sellisel juhu määratakse edasiste osade tagasimaksetähtajad kindlaks nii, et pärast kõikide osamaksete väljamaksmist ei ületataks lõikes 1 osutatud maksimaalset keskmist tagasimaksetähtaega.

▼M1

4. Esimene osamakse tehakse määruse (EL) 2020/672 artikli 8 lõikes 2 sätestatud laenulepingu jõustumisel. Kõik edasised osamaksed tehakse vastavalt kõnealuse laenulepingu tingimustele, või kui see on asjakohane, siis laenulepingu addendum ’i või sellise muudetud laenulepingu jõustumisel, mille on sõlminud Tšehhi ja komisjon ja millega asendatakse algne laenuleping.

▼B

5. Tšehhi tasub iga osamakse eest määruse (EL) 2020/672 artiklis 4 osutatud liidu rahastamiskulud ning kõik sellest rahastamisest tulenevad muud tasud, kulud ja väljaminekud, mis liidul tekivad seoses käesoleva artikli lõike 1 kohase laenu andmisega.

6. Osamaksete suuruse ja väljamaksmise ning osade suuruse otsustab komisjon.

▼M1

Artikkel 3

Tšehhi võib rahastada järgmisi meetmeid:

a) programm „Antivirus“, mis on sätestatud valitsuse 31. märtsi 2020. aasta resolutsioonis nr 353 (muudetud kujul), mille õiguslik alus on tööhõivet käsitleva seaduse nr 435/2004 (konsolideeritud) artikkel 120, muudetud ja pikendatud valitsuse 14. oktoobri 2020. aasta resolutsiooniga nr 1039 ja mitme valitsuse otsusega;

b) programmi „Antivirus“ variant C, mis on sätestatud seaduses nr 300/2020 (konsolideeritud);

c) programm „Pětadvacítka“, kompenseeriv soodustus füüsilisest isikust ettevõtjatele, mis on ette nähtud seadusega nr 159/2020 (konsolideeritud), mida on muudetud seadusega nr 461/2020 (konsolideeritud) kehtestatud sügisese kompenseeriva soodustusega, seadusega nr 95/2021 (konsolideeritud) ja sellega seotud valitsuse resolutsioonidega nr 154/2021 ja 188/2021 kehtestatud 2021. aasta uue kompenseeriva soodustusega ning seadusega nr 519/2021 (konsolideeritud) kehtestatud 2022. aasta kompenseeriva soodustusega;

d) füüsilisest isikust ettevõtjate osaline vabastamine sotsiaal- ja tervisekindlustusmaksetest, nagu on sätestatud seaduses nr 136/2020 (konsolideeritud) sotsiaalkindlustuse osas ja seaduses nr 134/2020 (konsolideeritud) tervisekindlustuse osas;

e) „hooldamistoetus“ füüsilisest isikust ettevõtjatele, mis on sätestatud valitsuse 19. märtsi 2020. aasta resolutsioonis nr 262, 26. märtsi 2020. aasta resolutsioonis nr 311, 31. märtsi 2020. aasta resolutsioonis nr 354, 4. mai 2020. aasta resolutsioonis nr 514, 18. mai 2020. aasta resolutsioonis nr 552 ning mida on viimati muudetud ja pikendatud valitsuse 10. mai 2021. aasta resolutsiooniga nr 446, ning eelarve-eeskirju käsitleva seaduse nr 218/2000 (konsolideeritud) (muudetud kujul) artiklis 14, mida kohaldatakse füüsilisest isikust ettevõtjate suhtes põllumajanduse ja metsanduse esmatootmises ja VKEde toetamist käsitleva seaduse nr 47/2002 (konsolideeritud) (muudetud kujul) artikli 3 punktis h, mida kohaldatakse kõigi teiste füüsilisest isikust ettevõtjate suhtes.

▼B

Artikkel 4

Tšehhi teavitab komisjoni kavandatud avaliku sektori kulutuste tegemisest hiljemalt 30. märtsiks 2021 ja seejärel iga kuue kuu järel, kuni kavandatud avaliku sektori kulutused on täielikult tehtud.

Artikkel 5

Käesolev otsus on adresseeritud Tšehhi Vabariigile.

Käesolev otsus jõustub selle adressaadile teatavakstegemise päeval.

Artikkel 6

Käesolev otsus avaldatakse Euroopa Liidu Teatajas.